**ПРИЛОЖЕНИЕ №1**

**ТЕХНИЧЕСКА СПЕЦИФИКАЦИЯ**

**1. Вид на поръчката:** доставка, осъществена чрез покупка на стоки.

**2. Наименование на стоката:** дизелово гориво за отопление с концентрация на сяра 0,001 %, ЕКП 021410042

3. Характеристика: Изискванията за качеството на течното гориво да отговарят на Наредбата за изискванията за качеството на течните горива, условията, реда и начина на техния контрол, на Българския държавен стандарт и ЗТИП.

4. Количество: общо 58 000 л.

Посочените количества са ориентировъчни. Възложителят си запазва правото по време на договора да променя заявеното количество дизелово гориво, в зависимост от възникнала или отпаднала нужда за отопление.

5. Произход /производител/: Европейски съюз, България

**6. Ограничение на поръчката:** Зареждането на ведомствата се извършва до 3 /три/ работни дни след подадена писмена заявка (по факс) за нужните количества от страна на възложителя.

**7. Местонахождение и доставка:** Франко склада на съответните сгради на Университета по приложен списък на висшето училище.

**8. Доставка и предаване на стоката:** Доставката на горивото за отопление се извършва с технически изправно специализирано транспортно средство (собствено или на лизинг) оборудвано/и с автоматично устройство за отчитане наличността на горивото, замерено и пломбирано от Държавната агенция за метрологичен и технически надзор и отговарящо на изискванията на Закона за автомобилните превози, Наредба № 40/14.01.2004 г. за условията и реда за извършване на автомобилен превоз на опасни товари при спазване на изискванията на Глава 9.1 на Приложение В от Европейска спогодба за международен превоз на опасни товари по шосе /ADR/.

За приемане на доставката се изготвя приемо-предавателен протокол, подписан от представители на Възложителя и Изпълнителя.

**9. Документи придружаващи доставената стока** са: декларация за съответствие с чл. 10 от Наредбата за изискванията за качество на течните горива , условията, реда и начина на техния контрол; транспортни документи на горивото – товарителница, експедиционна бележка, акцизни документи и други; протокол за маркиране; приемо-предавателен протокол между страните относно показанията за разходомера и удостоверяващи доставеното количество гориво, съгласно ЗАДС, стокова разписка; официален документ удостоверяващ базовата цена на производителя „Лукойл Нефтохим“ АД град Бургас към момента на доставката и към момента на подаване на заявката; оригинална данъчна фактура.

**10. Рекламации и срок за предявяване**: При несъответствие в количествено отношение – в момента на доставката. Рекламации относно качеството на доставеното гориво - 30 дни от извършване на доставката.

12. Стоката да е освободена от претенции и задължения към трети лица и фирми.